Llíria celebrarà el Concurs de pintura ràpida a l'aire lliure “Pintor José Manaut” 2023 el pròxim 30 de setembre
18 de setembre de 2023

La sisena edició del Concurs de pintura ràpida a l'aire lliure “Pintor José Manaut” se celebrarà enguany el pròxim 30 de setembre, organitzada per la Regidoria de Cultura de l'Ajuntament de Llíria.

Les persones participants hauran de reflectir en les seues obres el paisatge, la vida dels carrers edetans, la seua gent, cultura i costums. L'estil i la tècnica seran lliures, i hauran de fer els treballs in situ en els espais públics del municipi, i entregar-los abans de les 13.30 hores.

Es concedirà un primer premi dotat amb 700 euros, un segon de 500 euros i un tercer 300 euros. Es farà públic el veredicte del jurat i l’entrega de guardons eixe mateix dia, sobre les 14.00 hores, a Ca la Vila.

Les persones interessades podran inscriure's el mateix dia del concurs, de 8.00 a 10.00 hores, a l'ajuntament de Llíria, o prèviament a través del correu electrònic teresa.segura@lliria.es. Les bases estan disponibles en la web municipal lliria.es.